Medby kapell

Medby kapell er en langkirke i Senja kommune, Troms fylke. Byggverket er i tømmer og har 170 plasser. Kapellet ble opprinnelig oppført som bedehus i Holmenvær like etter 1890. Der ble det brukt til 1933. I 1936 ble huset tatt ned og gjenoppført i Medby, med vigsling 29. august 1937. Bedehuset ble brukt til kirkelige handlinger. I 1967 fikk huset påbygget kor, sakristi, kjøkken, en liten sal mm. og er å betrakte som et kapell. Det blir også kalt Midtbygdens bedehuskapell. Litteratur Ronny Trælvik og Lill-Karin Elvestad (2016). Kirkene i Troms II. Bok i Nord. s. 168–173. ISBN 9788293393085. Alf Henry Rasmussen (1993). «Medby kapell, Medby». Våre kirker. Norsk kirkeleksikon. Kirkenær: Vanebo forlag. s. 131. ISBN 82-75-27022-7. Arthur Brox (1965). Berg og Torsken bygdebok 2: Bygdehistoria. s. 404–405. Eksterne lenker (no) «Medby kapell». Kulturminnesøk. Riksantikvaren – Direktoratet for kulturminneforvaltning.